طالبان ءِ راجداری کارگس ءِ بنشون محمد نعیم ءَ خلیجی ھالرسان الجزیرہ ءَ گوں گلگدار ءَ گُشتگ کہ اوگانستان ءِ جنگ ھلاس بیتگ، ڈیھ ءَ نِی نوکیں سرکار زوت یک دروشمے ءَ دیم ءَ کیت اِنت.
آئی ءَ گُشتگ کہ مروچی طالبان ءَ بیست سال ءِ دیمونیانی جد ءُ جھد ءَ گواڑگ رودینتگ اَنت، طالبان کسے ءَ تاوان دیگ نہ لوٹ ایت، دراھیں اوگان رھشوناں گوں گپ ءُ تران ءَ ساجویں ءُ ھمک گام ءَ زمه‌واریانی ڈبہ ءَ زوریں، طالبان میان اُستمانی برادری ءِ گشتگیں گپانی رد ءَ گپ ءُ رپ ءَ ساجو اِنت.
طالبان ءِ جارکش ءَ گُشتگ اَت کسے ءَ اوگان ءِ سرزمین ءِ ھلاپ ءَ کارمردی ءَ نیل اِنت، طالبان کسے ءُ کجام ڈیھانی جاورھالانی سر ءَ دزمانجنی نہ کنت ءُ چریشی ءَ لوٹ ایں کہ کجام دومی ڈیھ ءَ ھم مئے جیڑھانی سر ءَ دزمانجنی نہ لوٹ یت، امیت اِنت درملکی زور اوگانستان ءَ بے سوبیں تجربگ ءَ دوبر نہ کن اَنت.
جارکش طالبان ءَ دیمتر ءَ گُشتگ کہ وتی ڈیھ ءُ مھلوک ءِ آجوئی ءِ مول ءُ مراد گپتگ اَنت دراھیں اوگانی رھشوناں گون گپ ءُ تران ءَ ساجو ایں اے پھریزی ءِ مانزمانی ءَ اشرف گنی ءِ تچگ ءِ امیت نہ بیتگ.
سرچمگ: دی بلوچستان پوسٹ